# lääkeasioiden tiekartan toimeenpanon koorinaatioryhmä, työskentelyn periaatteet

**Tehtävä:** Lääkeasioiden tiekartan toimeenpanon koordinaatioryhmä seuraa ja tukee hallitusohjelman mukaisen lääkeasioiden tiekartan toimeenpanoa ja kehittämistoimenpiteiden kansallista valmistelua. Ryhmän toimikausi on 1.10.2020 - 30.4.2023.

**Osallistujat:** Kokouksiin osallistuvat lähtökohtaisesti ryhmän jäsenet, asiantuntijasihteerit, kutsutut asiantuntijat sekä tekninen sihteeri. Mikäli ryhmän varsinainen jäsen ei pääse osallistumaan kokoukseen, hän pyytää varajäsenensä osallistumaan kokoukseen sijastaan. Varsinainen jäsen toimittaa varajäsenelleen kalenterikutsun sekä asialistan. Varsinainen jäsen ilmoittaa varajäsenensä osallistumisesta kokouksen tekniselle sihteerille. Ryhmä voi lisäksi kutsua kokouksiinsa kuultavaksi asiantuntijoita.

**Esittelijät:** Asioiden esittelijöinä toimivat lähtökohtaisesti tiekarttakokonaisuuksien vastuuvirkamiehet. Esittelijät voidaan kuitenkin valita myös asiakohdittain. Esittelijät toimittavat kokouksen liitteet tekniselle sihteerille viimeistään viikkoa ennen kokousta.

**Kokousaikataulu:** Kokoukset pidetään noin kahden kuukauden välein, kokoustarve huomioiden. Kokoukset järjestetään lähtökohtaisesti etäyhteydellä. STM kutsuu kokoukset koolle.

**Asialista:** Kokouskutsu ja asialista jaetaan ennen kokousta sähköisesti kalenterikutsuna.

**Kokousmuistio:** Kokouksista tehdään muistio, joiden kommentointi tapahtuu Tiimeri-työtilassa. Muistiot voidaan tarvittaessa hyväksyttää sähköisesti kuitaten. Muistiot arkistoidaan asianumerolla VN/19676/2020.

**Asiantuntijasihteerit:** Elina Asola, STM; Tuija Metsävainio, STM; Sari Palojoki, STM; Kirsi Päivänsalo, STM

**Tekninen sihteeri:** Emmi Korkalainen, STM

**Julkisuus:** Julkisuudessa sovelletaan julkisuuslain (621/1999) mukaisia periaatteita. Kokousmuistio ja sen liitteet ovat hyväksymisen jälkeen julkisia, jollei julkisuuslaista muuta johdu. Mahdollisista tiedotteista vastaa STM:n viestintäyksikkö.